**ELŐTERJESZTÉS**

**Tiszavasvári Város Önkormányzata Képviselő-testületének**

**2020. szeptember 24-én tartandó rendes ülésére**

Az előterjesztés tárgya: Forgalomszabályozó eszközök kihelyezése

Melléklet: 2 db térkép részlet

Az előterjesztés előadója: Szőke Zoltán polgármester

Az előterjesztés témafelelőse: Arató Atilla - ügyintéző

Az előterjesztés ügyiratszáma: TPH/12423-1/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2020. szeptember 17.

##### Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

Tisztelt Képviselő-testület!

A Rendőrkapitányság közlekedési táblák kihelyezésével kapcsolatosan fordult Hivatalunkhoz. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszköz kihelyezése érkezett rendőrségi javaslat a következőek:

* A Tiszavasvári Hétvezér utca egyirányú forgalmi út, mely jelzőtáblával van jelezve. A forgalmi rend úgy szól, hogy a Tiszavasvári Kossuth utca irányából egyirányú a Tiszavasvári Kárpáti utca kereszteződéséig, mely kereszteződésnél ki van helyezve a behajtani tilos tábla.

A Hétvezér u. 16. számmal szemben található Kossuth út 16. szám alatti Laci Húsbár üzlet parkolója, amely a Kossuth utca és Hétvezér utca felől is megközelíthető, valamint elhagyható. Azonban aki a Hétvezér utca felé akar kihajtani, az a parkolóból nem láthatja a jelzőtáblát, amely arra figyelmeztetne, hogy az út egyirányú. Tehát a vásárlók tévesen jobbra is kifordulnak és a forgalommal szemben haladnak a tudtuk nélkül. Ezért szükséges a Laci Húsház parkolójának Hétvezér utca felőli kijáratához egy kötelező haladási irány balra jelzőtáblát kihelyezni az esetleges szabálytalanságok elkerülése végett.

Továbbá javaslom, hogy az Ifjúság utcán újonnan létesített gyalogosátkelőnél, a Andi kis ABC parkolójánál a parkoló tábla alá egy kiegészítő tábla kerüljön kihelyezésre, egyértelművé téve ezzel, hogy hol is parkolhatnak járműveikkel, elkerülve ezzel azt, hogy a kereszteződésben álljanak meg és zavarják ezzel a forgalmat.

A megvalósításhoz szükséges táblák, bilincsek és oszlop beszerzésének költségvonzata van, mely szerint az eszközök nettó 15.300,-Ft, azaz **összesen bruttó 19.431,-Ft. -ba kerülnek.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2020. szeptember 17.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020. (IX.24.) Kt. számú**

**határozata**

**Forgalomszabályozó eszközök kihelyezése**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1 db „Kötelező haladási irány balra” táblát a Hétvezér utca 16. szám elé a Laci Húsbár parkoló kijáratával szemben

- 1 db Kiegészítő tábla „→” az Ifjúság utcán (2777 hrsz.-ú ingatlan előtt) „Várakozóhely” tábla alá.

1. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 2020. szeptember 17. **Felelős:** Szőke Zoltán polgármester