**ELŐTERJESZTÉS**

Tiszavasvári Város Önkormányzata Képviselő-testületének

**2020. szeptember 24-én** tartandó **rendes nyílt** ülésére

**Az előterjesztés tárgya:** **Köztisztasági feladatok ellátása céljából megkötött hulladékszállítási szerződés módosításáról**

**Melléklet:** 3 db térképmegjelölés

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/302/2020.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1. pont 9. alpont |
| Pénzügyi és Ügyrendi Bizottság | SZMSZ 4. melléklet 1. pont 22. alpont |

**Az ülésre meghívni javasolt szervek, személyek:**

|  |  |
| --- | --- |
| Kompár László | tiszakontener@gmail.com |
| dr. Groncsák Andrea | groncsakandrea@gmail.com |
|  |  |

Egyéb megjegyzés:

nincs……………………………………………………………………………………………

Tiszavasvári, 2020. szeptember 18.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Köztisztasági feladatok ellátása céljából megkötött hulladékszállítási szerződés módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a köztisztasági feladatok ellátása céljából lefolytatott közbeszerzési eljárás eredményeként **konténeres hulladékszállítási szerződést kötött Kompár László egyéni vállalkozóval a 251/2017.(X.26.) Kt. számú határozat alapján**, **mely egy alkalommal a konténerek helyszínei változtatása miatt szintén 2018. július 31. napján aláírt szerződés módosítással módosításra került.**

**Jelenleg az alábbi kihelyezett konténerek vannak Tiszavasvári közterületein:**

|  |  |  |
| --- | --- | --- |
|  | **Helymeghatározás** | **Konténerek száma** |
| **1.** | Erdő u. | 1 db |
| **2.** | Keskeny u. | 1 db |
| **3.** | Kun Béla u. | 1 db |
| **4.** | Bereznai u. | 1 db |
| **5.** | Víz u. | 1 db |
| **6.** | Józsefháza | 1 db |
| **7.** | Széles | 1 db |
| **8.** | Vágóhíd u. | 1 db |

**Szerződés módosítása**

**A közterületre kihelyezett konténereket ismeretlenek több alkalommal felgyújtják, hogy több hulladék férjen bele, megrongálják, sok az illegális hulladék ezeken a helyeken**.

Az ürítést követően szinte azonnal megtelik hulladékkal a konténer, mely több esetben nem a köztisztasági feladatok ellátása céljából szerződött EWC kódszámú hulladék elszállítására vonatkozik. Ilyen esetben akár többlet költség merülhet fel, mivel a szállítási szerződés értelmében a hulladékszállító tevékenysége nem irányul veszélyes hulladékszállításra, ártalmatlanításra és annak kezelésére.

Az önkormányzat dolgozói megvizsgálták annak a lehetőségét ifj. Kompár Lászlóval egyeztetve, hogy ezeken a helyeken lévő konténerek esetleg **kerüljenek be önkormányzati tulajdonú ingatlanra, hogy ne rongálódjon meg annyira, illetve csökkenthető legyen az illegális hulladék kihelyezés lehetősége is.**

**Célszerű a későbbiekben ezeket a területeket körbekeríteni, bekamerázni, esetleg védetté tenni valamilyen módon a felmerülő problémák megakadályozása miatt.**

**Szükséges megoldást találni a fennálló problémára, mivel az érvényben lévő szerződés 5 év határozott időre jött létre, miszerint 2017. december 1. napjától 2022. november 30. napjáig** tart. Illetve a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontja alapján: *A helyi közügyek, valamint a helyben biztosítandó közfeladatok körében ellátandó* ***helyi önkormányzati feladatok*** *különösen: környezet-egészségügy, ami magában foglalja:* ***köztisztaság,*** *települési környezet tisztaságának biztosítása****,*** *rovar- és rágcsálóirtás feladatokat.* A hulladékról szóló 2012. évi CLXXXV. törvény (továbbiakban: Ht.) 61. § (4) bekezdése értelmében „Ha a közterületen elhagyott, illetve ellenőrizetlen körülmények között elhelyezett hulladék – **ideértve a településtisztasági feladatok körébe tartozó hulladékot is** – korábbi birtokosa vagy tulajdonosa a hulladék elszállítására és kezelésére vonatkozó kötelezettségének nem tesz eleget, **a hulladék elszállításáról és kezeléséről a települési önkormányzat** a közszolgáltatóval vagy **más hulladékgazdálkodási engedéllyel rendelkező gazdálkodó szervezettel kötött szerződés útján gondoskodik**.”

**Ebben a tekintetben tehát az önkormányzatnak kötelessége gondoskodni a közterületen keletkezett,** **elhagyott vagy ellenőrizetlen körülmények között elhelyezett hulladékok körébe, illetőleg a településtisztasági feladatok körébe tartozó** hulladék jogszabályi előírásoknak megfelelő összegyűjtéséről, ártalmatlanításáról, kezeléséről. **Amennyiben erről a kötelezettségünkről önként nem gondoskodunk, akkor a környezetvédelmi hatóság az elhagyott hulladék elszállítására és ártalmatlanítására kötelez.**

**III.** **Tisztelt Képviselő-testület, annak érdekében, hogy elkerüljük a hulladék halmozódását és a tűzeseteket szükséges megoldást találni. Javaslatok:**

* **A Széles úti, a Keskeny úti és az Erdő úti konténerek (3 db) egy helyre a Széles úti új pálya melletti önkormányzati ingatlanra helyezése a 2523 hrsz. ingatlanra.**
* **A Kun Béla úti, a Bereznai úti és a Víz úti konténerek (3 db) egy helyre a Bűdi városrésze, a Temető utcai volt gombaüzem 1044/8 hrsz ömkormányzati ingatlanra áthelyezése**
* **A Vágóhíd u. és a Józsefházi konténerek áthelyezése a Városi Piactér területére, a 0358/155 hrsz ingatlanra.**
* **A helyszínváltoztatások 2020. október 5. napjától kerülnének ténylegesen megvalósításra.**

**A konténerek áthelyezésének változtatásait az alábbi táblázat mutatja:**

|  |  |  |  |  |
| --- | --- | --- | --- | --- |
| **Ssz.** | **Helymeghatározás jelenleg** | **Konténerek száma** | **Új helyszín 2020. október 5. napjától** | **Konténerek száma** |
| 1. | Erdő u. | 1 db | Tiszavasvári 2523 hrsz. ingatlan, Széles u. pálya mellett | 3 db |
| 2. | Keskeny u. | 1 db |
| 3. | Széles u. | 1 db |
| 4. | Bereznai u. | 1 db | Tiszavasvári, 1044/8 hrsz. ingatlan, Temető u. volt gombaüzem | 3 db |
| 5. | Víz u. | 1 db |
| 6. | Kun Béla u. | 1 db |
| 7. | Józsefháza | 1 db | Tiszavasvári, Városi piac területe, 0358/155 hrsz. ingatlan | 2 db |
| 8. | Vágóhíd u. | 1 db |

**Ennek megfelelően a szerződésben szereplő új konténer helyszínek a következők:**

|  |  |  |
| --- | --- | --- |
|  | **Helymeghatározás (Tiszavasvári)** | **Konténerek száma** |
| **1.** | Tiszavasvári 2523 hrsz. ingatlan | 3 db |
| **2.** | Tiszavasvári, 1044/8 hrsz. ingatlan | 3 db |
| **3.** | Tiszavasvári, Városi piac területe, 0358/155 hrsz. ingatlan | 2 db |

**Az új helyszínek az előterjesztés mellékletét képező térképrészleteken szerepelnek bejelölve.**

**A vállalkozóval, Kompár Lászlóval egyeztetésre került, hogy 2020. október 5. napján kiüríti a konténereket, és az üres szeméttárolók már az új helyszínekre kerülnek kiszállításra ezt követően.**

**A közbeszerzésekről szóló 2015. évi CXLIII. törvény (továbbiakban: Kbtv.)** 141. § (6) bekezdése alapján akkor módosítható a szerződés közbeszerzési eljárás lefolytatása nélkül, ha a módosítás nem lényeges.

**A telepítési hely módosítása nem tekinthető lényeges módosításnak,** mivel e**zen módosítással nem valósul meg az eredeti szerződésben foglalt ajánlattevői kötelezettséghez képest új elem, illetve nem tehette volna lehetővé másik ajánlat nyertességét, a szerződés gazdasági egyensúlyát a nyertes ajánlattevő javára nem változtatja meg.**

**A szerződés ilyen módosítása nem tekintendő lényeges módosításnak – egyeztetve a közbeszerzési szakértővel - és nem vonja maga után új közbeszerzési eljárás lefolytatását.** Hirdetmény útján azonban közzé kell tenni a szerződés módosításáról szóló tájékoztatót.


Javaslom a szerződést a fentiek szerint módosítani.

**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni**.


Tiszavasvári, 2020. szeptember 18.

**Szőke Zoltán**

**polgármester**

****

****

****

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020. (IX.24.) Kt. számú**

**határozata**

**Köztisztasági feladatok ellátása céljából megkötött**

**hulladékszállítási szerződés módosításáról**

Tiszavasvári Város Önkormányzata Képviselő-testülete **Köztisztasági feladatok ellátása céljából megkötött hulladékszállítási szerződés módosításáról** szóló előterjesztéssel kapcsolatban az alábbi határozatot hozza:

**1.1.** Dönt arról, hogy a határozat tervezet szerint módosított, jelen határozat 1. mellékletét képező hulladékszállítási szerződést módosító okiratot elfogadja:

**1.2.** Felkéri a **polgármestert a szerződést módosító okirat aláírására.**

**II.** Felkéri a polgármestert, hogy a **döntésről tájékoztassa** a **közbeszerzési szakértőt**, **és Kompár László egyéni vállalkozót.**

**Határidő:** azonnal **Felelős:** Szőke Zoltán polgármester

**…./2020. (IX..24.) Kt. számú határozat melléklete:**

**SZÁLLÍTÁSI SZERZŐDÉST MÓDOSÍTÓ OKIRAT**

amely létrejött egyrészről **Tiszavasvári Város Önkormányzata (székhely: 4440 Tiszavasvári, Városháza tér 4. képviseli: Sipos Ibolya alpolgármester), mint megrendelő (**a továbbiakban: **Megrendelő),**

másrészről **Kompár László egyéni vállalkozó** **(székhely: 444 Tiszavasvári, Berzsenyi Dániel utca 6.** **képviseli: Kompár László), mint Hulladékszállító** (a továbbiakban: **Hulladékszállító)**

**továbbiakban Megrendelő és Hulladékszállító együtt: Felek** között alulírott napon, időben és helyen, az alábbi feltételek szerint:

**I. Előzmények**

**Tiszavasvári Város Önkormányzata Képviselő-testülete a köztisztasági feladatok ellátása** céljából lefolytatott közbeszerzési eljárás eredményeként **Kompár László egyéni vállalkozóval a 251/2017.(X.26.) Kt. számú határozatával jóváhagyott, 2017. november 27. napján kelt konténeres hulladékszállítási szerződést kötött, mely egy alkalommal a konténerek helyszínei változtatása miatt szintén 2018. július 31. napján aláírt szerződés módosítással módosításra került.**

**II. Szerződés tárgya**

**Gyűjtőedény telepítési helyszínének módosítása.**

**II.1. Szerződő felek tekintettel jelen szerződés I.) pontjában foglaltakra vonatkozóan** a Tiszavasvári Város Önkormányzata Képviselő-testülete **251/2017. (X.26.) Kt. számú határozatával jóváhagyott, 2017. november 27. napján kelt konténeres hulladékszállítási szerződés 1.4. pontját az alábbiak szerint módosítják:**

**1.4. A gyűjtőedény telepítési helye:**

|  |  |  |
| --- | --- | --- |
|  | **Helymeghatározás (Tiszavasvári)** | **Konténerek száma** |
| **1.** | Tiszavasvári 2523 hrsz. ingatlan | 3 db |
| **2.** | Tiszavasvári, 1044/8 hrsz. ingatlan | 3 db |
| **3.** | Tiszavasvári, Városi piac területe, 0358/155 hrsz. ingatlan | 2 db |

**III. Felek rögzítik, hogy a szállítási szerződés jelen módosítással nem érintett részei változatlan tartalommal továbbra is érvényben és hatályban maradnak.**

**IV.1**. Jelen szállítási szerződés módosítását **Tiszavasvári Város Önkormányzata Képviselő-testülete** „**Köztisztasági feladatok ellátása céljából megkötött hulladékszállítási szerződés módosításáról”** szóló **…./2020. (IX. 24.)** **Kt. számú határozattal jóváhagyta és feljogosította** Tiszavasvári Város Önkormányzata Polgármesterét jelen szerződés aláírására.

**IV.2.** Szerződő felek jelen szerződést, mint akaratukkal mindenben megegyezőt jóváhagyólag aláírják. A szerződés módosítása 2020. október 5. napjától lép érvénybe az új helyszínekkel.

Tiszavasvári, 2020. szeptember …..

…………………………………….. ……………………………………..

**Tiszavasvári Város Önkormányzata Kompár László**

**képviseli Szőke Zoltán polgármester egyéni vállalkozó**

**Megrendelő Hulladékszállító**